161. ΑΠΟΦΑΣΗ ΔΙΟΙΚΗΤΟΥ ΤΟΥ ΙΚΑ Αριθ. 13288 της 18/22 Δεκ. 1979 (ΦΕΚ Β΄ 1135) Περί του τρόπου υπολογισμού και καταβολής των εισφορών για την αναγνώριση του χρόνου υπηρεσίας των Δημοσίων Υπαλλήλων ως χρόνου ασφαλίσεως στο ΙΚΑ, με βάση το άρθρ. 85 του Α.Ν. 1854/51, όπως αντικαταστάθηκε από το άρθρ. 11 του Νόμ. 955/79. ΄Εχοντας υπόψη: α)Το άρθρ. 5 του Ν.Δ. 3710/57, όπως αντικαταστάθηκε από το άρθρ. 5 του Νόμ. 861/79 (ΦΕΚ Α΄ 2/5.1.79). β)Τις διατάξεις του άρθρ. 11 του Νόμ. 955/21.8.79 «περί τροποποιήσεως και συμπληρώσεως της κειμένης συνταξιοδοτικής νομοθεσίας» (ΦΕΚ Α΄ 189/21.8.79). γ)Το από 29.11.1979 Εισηγητικό Σημείωμα της Γενικής Διευθύνσεως Ασφαλιστικών Υπηρεσιών (Δ/νσεως Ασφαλίσεως Τμήματος Ειδικών Θεμάτων Ασφαλίσεως). δ)Το υπ’ αριθ. πρωτ. Β1/11/3157/6 Νοεμ. 1979 έγγραφο του Υπουργείου Κοινωνικών Υπηρεσιών, αποφασίζει: 1.Όπως, οι ασφαλιστικές εισφορές για την αναγνώριση του χρόνου της υπηρεσίας των δημοσίων υπαλλήλων και στρατιωτικών, οι οποίοι αποχώρησαν ήδη ή αποχωρούν οπωσδήποτε της υπηρεσίας χωρίς να δικαιωθούν συντάξεως από το Δημόσιο, ως χρόνου διανυθέντος στην ασφάλιση του Κλάδου Συντάξεων του ΙΚΑ, υπολογίζονται με βάση το κατά τον χρόνον υποβολής της αιτήσεως ισχύον ποσοστό ασφαλίσεως κλάδου συντάξεως και τον, κατά τον αυτό χρόνο βασικό μισθό του βαθμού, τον οποίο έφερε ο ενδιαφερόμενος κατά την έξοδό του από τη Δημόσια Υπηρεσία. 2.Εξαιρετικά η εξόφληση της προς το Ίδρυμα οφειλής των ασφαλισμένων για την κατά τ’ ανωτέρω αναγνώριση θα γίνεται είτε εφ’ άπαξ, είτε σε 36 ισόποσες μηνιαίες δόσεις, το ποσό των οποίων δεν μπορεί να είναι μικρότερο των 1.000 δραχμών. 3.Η πρώτη δόση καταβάλλεται εντός του επομένου μηνός από εκείνον που κοινοποιήθηκε στον ενδιαφερόμενο, η απόφαση αναγνωρίσεως του χρόνου της δημόσιας υπηρεσίας αυτού. 4.Σε περίπτωση μη εξοφλήσεως δόσεως μέσα στο μήνα που ανάγεται, το ποσό αυτής προσαυξάνεται, από την πρώτη του αμέσως επομένου μηνός, με τα, υπό της παρ. 1 του άρθρ. 3 του Ν.Δ. 3762/1957, (Άρθρ. 27 του Α.Ν. 1846/1951) προβλεπόμενα, πρόσθετα τέλη. (Αντί για τη σελ. 90,655) Σελ. 90,655(α) Τεύχος 740-Σελ. 9 Πολιτικές και Στρατιωτικές Συντάξεις 29.Β.α.160-161 5.Εάν ο ασφαλισμένος συνταξιοδοτηθεί προ της ολοσχερούς εξοφλήσεως του οφειλομένου υπ’ αυτού ποσού εξαγοράς το ανεξόφλητο υπόλοιπο της οφειλής του εξοφλείται με παρακράτηση από την μηνιαία σύνταξη του ποσού της δόσεως και μέχρι το 1/5 της συντάξεως. 6.Σε περίπτωση θανάτου ασφαλισμένου ή συνταξιούχου προ της ολοσχερούς εξοφλήσεως του ο-φειλομένου ποσού εκάστη ανεξόφλητη δόση εξοφλείται από τα δικαιοδόχα συντάξεως μέλη οικογενείας του αποβιώσαντος κατά τ’ ανωτέρω στην παρ. 5 οριζόμενα και κατ’ αναλογία προς το ποσοστό της συντάξεως το οποίο θα λάβει έκαστος των δικαιούχων. Σελ. 90,656(α) Τεύχος 740-Σελ. 10 29.Β.α.161 Πολιτικές και Στρατιωτικές Συντάξεις 